  Майя Бывальцева Удмуртиын Вотка – Чаайковск сюреслэсь автозавправка дорысен Вогулка посёлокозь 2,9 иськем люкетсэ тупатъян ужъёсты йылпумъязы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Сюреслэн куд-ог люкетъёсаз трос ужъёс быдэстоно луиз. Трассалэн валтӥсь люкетаз вӧлдэм плитаос улысь ошмесъёс инъетсэ кот возизы. Мултэс мускыт сэрен асфальтобен зол уродмиз. Сюресчиос кот музъемез воштӥзы но ву кошкон тупатоно луизы «Удмуртавтодор» огазеяськонСюресчиос изъянмем асфальтобетонэз утялтӥзы, сюрес шобретлэсь ӵошкытатӥсь, улӥ но вылӥ сӥоссэ вӧлдӥзы. Со сяна, сюрес дуръёсты векчиятэм изэн юнматӥзы. Ужъёсты пусъем дыр ӵоже быдэстӥзы. Коньдон «Кышкыттэм но ӟечлыко автомобиль сюресъёс» федерал программая вуиз. Тодэ вайытом, Удмуртилэн тӧроез Александр Бречалов верамъя, йӧскалык ӵектосэз улонэ пыӵатонъя ми урод ум адӟиськиське, ужъёс юнматэм радлыкъя лэсьтӥсько, кытын ке но азьпалтыса но. Тегъёс: Авто Удмуртия сюресъёс тупатъянужъёс Вотка  